**אפריל 2020**

**מכרז ליו"ר הנהלת קיבוץ גל-און**

**תיאור התפקיד:**

1. משמש כיו"ר וועד ההנהלה של האגודה השיתופית, עומד בראש המערכת הניהולית של הקיבוץ ופועל ל'סינכרון' עבודת כלל גופי הקיבוץ ותאגידיו.
2. מגבש, ביחד עם ועד ההנהלה, את מדיניות הקיבוץ לטווח הקצר ולטווח הארוך.
3. מלווה, מסייע ומכווין את מנהל הקהילה ומנהל עסקי בניהול השוטף ובקבלת החלטות.
4. מנהל את ישיבות וועד ההנהלה, לרבות הכנת סדר יום ופרוטוקולים, אחראי על ביצוע ההחלטות.
5. קובע ביחד עם "צוות תאום" את הנושאים ואת סדר היום של אסיפת החברים.
6. מרכז את ייצוג הקיבוץ ועסקיו מול רשויות חיצוניות בשיתוף עם בעלי התפקידים.
7. אחראי על התפקוד התקין והשוטף של המגזר העסקי והמגזר החברתי-קהילתי ומטמיע תרבות ארגונית נכונה בפעילות העסקית והחברתית של הקהילה.
8. מקיים בקרה על ביצוע "תוכניות המשק והקהילה" ופועל לשיפור ביצועי העסק והמערכת הכספית.
9. מקדם, מטפח ומוביל יוזמות כלכליות ברמה האסטרטגית וברמה המעשית.
10. אחריות כוללת על הובלת תהליכים מרכזיים בקיבוץ – צמיחה דמוגרפית, שיוך דירות.
11. משמש כיו"ר מנהלת צמיחה דמוגרפית.

**דרישות מהמועמד/ת לתפקיד:**

1. ניסיון קודם בתפקיד ניהולי בכיר בקיבוץ.
2. ניסיון בהובלת תהליכים כלכלים-עסקיים התורמים לצמיחה ופיתוח הארגון– יתרון משמעותי.
3. ניסיון בהובלת תהליכים חברתיים, כגון - צמיחה דמוגרפית, בניה, שיוך דירות.
4. יכולת ניהול מו"מ עם גורמים חיצוניים.
5. יכולת הנעת אנשים.
6. ניסיון בניהול מנהלים – יכולת פיקוח ובקרה על עבודת המנהל העסקי ומנהל הקהילה.
7. כושר מנהיגות, יכולות תקשורת בין אישית.
8. היכרות והבנה עם משק חקלאי קיבוצי.
9. השכלה: תואר ראשון, או תואר מקביל לו, בלפחות אחד מהתחומים הבאים: כלכלה, מנהל עסקים, משפטים, ראיית חשבון וכיו"ב
* **היקף משרה: 20% -יום בשבוע.**
* **משך קדנציה – 4 שנים**
* **כפיפות: ועד ההנהלה ואספת הקיבוץ.**
* **תחילת עבודה – מיידית**

לשון המודעה מוסחת בלשון זכר אך מתייחסת לגברים ונשים כאחד

**המעוניינים יעבירו קו"ח לדורין שעני מנהלת מש"א**

**עד לתאריך ה- 08/04/2020**

**לתא דואר או ישירות במייל: hr@kgalon.com**

 **יוזמנו לראיון רק מועמדים העונים לדרישות התפקיד**